Հայկ – Այդ հարցերն ամենուր են: Ուղղակի տարբեր տեղերում արվեստագետի խնդիրները տարբեր են, քանի որ արվեստի ընկալումն է տարբեր: Երբ ինչ-որ ճիշտ գործ ես անում, խնդիրներ անպայման լինելու են, դրանք պիտի լինեն: Դրանք են բարձրացնում մարդու ոգին ու կամքը, խթանիչ ուժ են հանդիսանում: Յուրաքանչյուր արգելք ուժ է տալիս, շտապեցնում է, ստիպում է ջանքեր գործադրել, որ հնարավորինս շուտ ձերբազատվենք այդ ամենից: Ինձ նաև դուր է գալիս այն միտքը, որ կարող ենք օրինակ ծառայել նրանց, ովքեր կարող են վախենալ, փախչել իրենց ճանապարհից, կարող եմ հետ պահել նրանց հիասթափությունից: